CELEX: 32012D0789
Language: mt
Date: 2012-12-14 00:00:00
Title: 2012/789/UE: Deċiżjoni ta’ Implimentazzjoni tal-Kummissjoni tal- 14 ta’ Diċembru 2012 dwar kontribuzzjoni finanzjarja mill-Unjoni skont id-Direttiva tal-Kunsill 2000/29/KE għall-2012 li tkopri n-nefqa mġarrba mill-Ġermanja, Spanja, Franza, l-Italja, Ċipru, il-Pajjiżi l-Baxxi u l-Portugall bl-għan li jiġu kkontrollati l-organiżmi ta’ ħsara għall-pjanti jew għall-prodotti tal-pjanti (notifikata bid-dokument numru C(2012) 9280)

18.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 348/22
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Diċembru 2012
   dwar kontribuzzjoni finanzjarja mill-Unjoni skont id-Direttiva tal-Kunsill 2000/29/KE għall-2012 li tkopri n-nefqa mġarrba mill-Ġermanja, Spanja, Franza, l-Italja, Ċipru, il-Pajjiżi l-Baxxi u l-Portugall bl-għan li jiġu kkontrollati l-organiżmi ta’ ħsara għall-pjanti jew għall-prodotti tal-pjanti
   (notifikata bid-dokument numru C(2012) 9280)
   (It-testi bl-Olandiż, bil-Franċiż, bil-Ġermaniż, bil-Grieg, bit-Taljan, bil-Portugiż u bl-Ispanjol biss huma awtentiċi)
   (2012/789/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (1), u b’mod partikolari l-Artikolu 23(5) tagħha,
   Billi:
   
               (1)
            
            
               Skont l-Artikolu 22 tad-Direttiva 2000/29/KE, l-Istati Membri jistgħu jirċievu kontribuzzjoni finanzjarja mill-Unjoni sabiex ikopru l-ispejjeż relatati direttament mal-miżuri neċessarji li ttieħdu jew li huma previsti li jittieħdu fil-ġlieda kontra l-organiżmi ta’ ħsara li ġejjin minn pajjiżi terzi jew minn żoni oħra tal-Unjoni, sabiex jinqerdu jew, jekk dan mhux possibbli, sabiex titrażżan il-firxa tagħhom.
            
         
               (2)
            
            
               Il-Ġermanja ressqet erba’ talbiet għal kontribuzzjoni finanzjarja. L-ewwel waħda tressqet fid-19 ta’ Diċembru 2011 u għandha x’taqsam mal-miżuri li ttieħdu fl-2011 biex tinqered jew titrażżan il-firxa tad-Diabrotica virgifera f’Nordrhein-Westfalen. It-tifqigħa ta’ dak l-organiżmu ta’ ħsara ġiet innutata hemmhekk fl-2010.
            
         
               (3)
            
            
               It-tieni waħda tressqet fil-25 ta’ April 2012 u għandha x’taqsam mal-miżuri li ttieħdu bejn Awwissu 2010 u Awwissu 2011 biex ikun ikkontrollat l-Anoplophora glabripennis f’Nordrhein-Westfalien. It-tifqigħa ta’ dak l-organiżmu ta’ ħsara ġiet innutata hemmhekk fl-2009.
            
         
               (4)
            
            
               It-tielet talba tal-Ġermanja tressqet fis-27 ta’ April 2012 u għandha x’taqsam mal-miżuri li ttieħdu fl-2011 sabiex jinqered jew jitrażżan id-Diabrotica virgifera f’Baden-Württemberg. It-tifqigħat ta’ dak l-organiżmu ta’ ħsara ġew innutati f’distretti rurali jew urbani differenti ta’ dak l-Istat (Breisgau-Hochschwarzwald, Emmendingen, il-belt ta’ Freiburg, Konstanz, Lörrach, Ortenaukreis u Rastatt – id-distrett urban ta’ Baden-Baden) fi snin differenti, jiġifieri fl-2008, fl-2009, fl-2010 u fl-2011. Il-miżuri li ttieħdu fl-2008, fl-2009, fl-2010 u l-2011 kienu ġew soġġetti wkoll għal kofinanzjament fl-2009, fl-2010 u fl-2011.
            
         
               (5)
            
            
               Ir-raba’ talba tal-Ġermanja tressqet fis-27 ta’ April 2012 u għandha x’taqsam mal-miżuri li ttieħdu fl-2011 sabiex jinqered jew jitrażżan id-Diabrotica virgifera f’Hessen. It-tifqigħa ta’ dak l-organiżmu ta’ ħsara ġiet innutata hemmhekk fl-2011.
            
         
               (6)
            
            
               Spanja ressqet erba’ talbiet għal kontribuzzjoni finanzjarja. L-ewwel talba tressqet fl-20 ta’ April 2012 u għandha x’taqsam mal-miżuri li ttieħdu jew li huma previsti għall-2012 f’Extremadura biex ikun ikkontrollat il-Bursaphelenchus xylophilus. It-tifqigħa ta’ dak l-organiżmu ta’ ħsara ġiet innutata fl-2008 fi Sierra de Dios Padres. Il-miżuri li ttieħdu bejn Novembru u Diċembru 2008, u fl-2009, fl-2010 u fl-2011 kienu ġew soġġetti wkoll għal kofinanzjament fl-2009, fl-2010 u fl-2011. It-talba ta’ segwitu għal miżuri bejn Jannar 2012 u Ottubru 2012, jiġifieri biex jiġi kopert iż-żmien massimu ta’ erba’ snin, ġiet aċċettata.
            
         
               (7)
            
            
               It-tieni talba ta’ Spanja tressqet fit-23 ta’ April 2012. Din għandha x’taqsam mal-miżuri li ttieħdu jew li huma previsti għall-2012 f’Galicia biex jiġi kkontrollat il-Bursaphelenchus xylophilus. It-tifqigħa ta’ dak l-organiżmu ta’ ħsara ġiet innutata fl-2010 fiż-żona ta’ As Neves.
            
         
               (8)
            
            
               It-tielet talba ta’ Spanja tressqet fil-25 ta’ April 2012. Din għandha x’taqsam mal-miżuri li ttieħdu jew li huma previsti għall-2012 fil-Catalonia biex jiġi kkontrollat il-Pomacea insularum. It-tifqigħa ta’ dak l-organiżmu ta’ ħsara ġiet innutata fl-2010.
            
         
               (9)
            
            
               Ir-raba’ talba ta’ Spanja tressqet fis-27 ta’ April 2012. Din għandha x’taqsam mal-miżuri li ttieħdu jew li huma previsti għall-2012 f’Extremadura biex jiġi kkontrollat il-Bursaphelenchus xylophilus. It-tifqigħa ta’ dak l-organiżmu ta’ ħsara ġiet innutata fl-2012 fiż-żona ta’ Valverde del Fresno.
            
         
               (10)
            
            
               Franza ressqet żewġ talbiet għal kontribuzzjoni finanzjarja. L-ewwel waħda tressqet fit-30 ta’ Diċembru 2011 u għandha x’taqsam mal-miżuri li ttieħdu jew li huma previsti għal bejn Settembru 2011 u Settembru 2012 biex jiġi kkontrollat ir-Rhynchophorus ferrugineus. It-tifqigħat inizjali ta’ dak l-organiżmu ta’ ħsara ġew innutati fl-2009. Il-ċmiżuri li ttieħdu bejn Settembru 2009 sa Settembru 2011 ġew soġġetti wkoll għal kofinanzjament fl-2010.
            
         
               (11)
            
            
               It-tieni waħda tressqet fit-30 ta’ April 2012 u għandha x’taqsam mal-miżuri li ttieħdu jew li huma previsti għal bejn Novembru 2011 u Diċembru 2012 biex ikun ikkontrollat l-Anoplophora glabripennis fl-Alsace. Fi Franza ttieħdu miżuri wara li fl-2011 instab dak l-organiżmu ta’ ħsara fiż-żona bi fruntieri mal-Ġermanja.
            
         
               (12)
            
            
               L-Italja ressqet żewġ talbiet għal kontribuzzjoni finanzjarja fit-30 ta’ April 2012. L-ewwel talba tal-Italja għandha x’taqsam mal-miżuri li ttieħdu fl-2012 fil-Veneto, il-provinċja ta’ Treviso, iż-żona ta’ Cornuda, biex ikun ikkontrollat l-Anoplophora glabripennis. It-tifqigħa ta’ dak l-organiżmu ta’ ħsara ġiet innutata fl-2009. Il-miżuri li ttieħdu fl-2009, fl-2010 u fl-2011 ġew soġġetti wkoll għal kofinanzjament fl-2010 u fl-2011.
            
         
               (13)
            
            
               It-tieni talba tal-Italja għandha x’taqsam mal-miżuri li ttieħdu fl-2011 fl-Emilia-Romagna, il-provinċji ta’ Bologna, Ferrara, Ravenna u Forlì-Cesena, biex ikun ikkontrollat il-Pseudomonas syringae pv. actinidiae. It-tifqigħa ta’ dak l-organiżmu ta’ ħsara ġiet ikkonfermaat fl-2010. Il-miżuri li ttieħdu fl-2010 ġew soġġetti wkoll għal kofinanzjament fl-2011.
            
         
               (14)
            
            
               Ċipru ressaq talba għal kontribuzzjoni finanzjarja fit-30 ta’ April 2012 li għandha x’taqsam mal-miżuri li ttieħdu jew li huma previsti għall-2012 biex ikun ikkontrollat ir-Rhynchophorus ferrugineus. It-tifqigħa inizjali ta’ dak l-organiżmu ta’ ħsara seħħet fl-2009. Il-miżuri li ttieħdu fl-2010 u fl-2011 ġew soġġetti wkoll għal kofinanzjament fl-2010 u fl-2011.
            
         
               (15)
            
            
               Il-Pajjiżi l-Baxxi ressqu talba għal kontribuzzjoni finanzjarja fit-23 ta’ Diċembru 2011. It-talba għandha x’taqsam mal-miżuri li ttieħdu bejn Novembru 2010 u Diċembru 2011 fiż-żona ta’ Almere biex jiġi kkontrollat Anoplophora glabripennis. Dak l-organiżmu ta’ ħsara tfaċċa f’Novembru 2010.
            
         
               (16)
            
            
               Il-Portugall ressaq żewġ talbiet għal kontribuzzjoni finanzjarja fit-30 ta’ April 2012 li għandhom x’jaqsmu mal-miżuri li ttieħdu biex ikun ikkontrollat il-Bursaphelenchus xylophilus. L-ewwel talba għandha x’taqsam mal-miżuri li ttieħdu jew li huma previsti għall-ewwel nofs tal-2012 fil-Portugall kontinentali bl-eċċezzjoni taż-żona ta’ Setubal li kienet oriġinarjament infestata fl-1999, biex ikunu kkontrollati t-tifqigħat li ġew innutati fl-2008. Il-miżuri li ttieħdu fit-tieni nofs tal-2008, fl-2009, fl-2010 u fl-2011 ġew soġġetti wkoll għal kofinanzjament fl-2009, fl-2010 u fl-2011. Talba ta’ segwitu għal miżuri bejn Jannar 2012 u Ġunju 2012, jiġifieri biex jiġi kopert iż-żmien massimu ta’ erba’ snin, ġiet aċċettata.
            
         
               (17)
            
            
               It-tieni talba tal-Portugall għandha x’taqsmu esklussivament mal-miżuri tat-trattament bis-sħana tal-injam jew tal-materjal għall-ippakkjar tal-injam fiż-żona ta’ Setubal fl-2012. Il-miżuri li ttieħdu fl-2010 u fl-2011 ġew soġġetti wkoll għal kofinanzjament fl-2011.
            
         
               (18)
            
            
               Il-Ġermanja, Spanja, Franza, l-Italja, Ċipru, il-Pajjiżi l-Baxxi u l-Portugall ilkoll stabbilixxew programm ta’ azzjonijiet biex jeqirdu jew irażżnu dawn l-organiżmi ta’ ħsara li ssemmew hawn fuq fit-territorji tagħhom. Dawn il-programmi jispeċifikaw l-għanijiet li għandhom jintlaħqu, il-miżuri mwettqa, it-tul tagħhom u kemm jiswew.
            
         
               (19)
            
            
               Il-miżuri kollha li jissemmew hawn jinkludu varjetà ta’ miżuri tas-saħħa tal-pjanti, inklużi l-qerda ta’ siġar jew uċuħ tar-raba’ kontaminati, l-applikazzjoni ta’ prodotti għall-protezzjoni tal-pjanti, it-tekniki tas-sanità, spezzjonijiet u testijiet li jsiru b’mod uffiċjali jew fuq talba uffiċjali għall-monitoraġġ tal-preżenza jew tal-medda tal-kontaminazzjoni tal-organiżmi ta’ ħsara rispettivi, u s-sostituzzjoni tal-pjanti meqruda, skont it-tifsira tal-Artikolu 23(2)(a), (b) u (c) tad-Direttiva 2000/29/KE.
            
         
               (20)
            
            
               Il-Ġermanja, Spanja, Franza, l-Italja, Ċipru, il-Pajjiżi l-Baxxi u l-Portugall applikaw għall-allokazzjoni ta’ kontribuzzjoni finanzjarja mill-Unjoni għal dawn il-programmi skont ir-rekwiżiti stabbiliti fl-Artikolu 23 tad-Direttiva 2000/29/KE, partikolarment il-paragrafi 1 u 4 tagħha, u skont ir-Regolament tal-Kummissjoni (KE) Nru 1040/2002 tal-14 ta’ Ġunju 2002 li jistabbilixxi regoli dettaljati tal-applikazzjoni tad-dispożizzjonijiet relattivi għall-għoti ta’ kontribuzzjoni finanzjarja mill-Komunità għall-kontroll fitosanitarju u li jirrevoka r-Regolament (KE) Nru 2051/97 (2).
            
         
               (21)
            
            
               Permezz tal-informazzjoni teknika mogħtija mill-Ġermanja, Spanja, Franza, l-Italja, Ċipru, il-Pajjiżi l-Baxxi u l-Portugall, il-Kummissjoni setgħet tanalizza s-sitwazzjoni b’mod preċiż u komprensiv. Il-Kummissjoni kkonkludiet li l-kundizzjonijiet għall-għoti ta’ kontribuzzjoni finanzjarja mill-Unjoni, kif stabbiliti b’mod partikolari fl-Artikolu 23 tad-Direttiva 2000/29/KE, intlaħqu. Għalhekk, huwa xieraq li tingħata kontribuzzjoni finanzjarja mill-Unjoni biex tiġi koperta n-nefqa f’dawk il-programmi.
            
         
               (22)
            
            
               Skont it-tieni subparagrafu tal-Artikolu 23(5) tad-Direttiva 2000/29/KE, il-kontribuzzjoni finanzjarja mill-Unjoni tista’ tkopri sa 50 % tan-nefqa eliġibbli għall-miżuri li jittieħdu f’perjodu ta’ mhux iktar minn sentejn wara d-data meta tkun ġiet innutata t-tifqigħa jew għall-miżuri previsti għal dak il-perjodu. Madanakollu, skont it-tielet subparagrafu ta’ dak l-Artikolu, dak il-perjodu jista’ jiġi estiż jekk ikun ġie stabbilit li l-għan tal-miżuri jkun se jintlaħaq f’perjodu addizzjonali raġonevoli, u f’liema każ ir-rata ta’ kontribuzzjoni finanzjarja mill-Unjoni għandha tkun mifruxa fuq is-snin ikkonċernati. Wara li kkunsidrat il-konklużjonijiet tal-Grupp ta’ Ħidma abbażi tal-evalwazzjoni tat-talbiet rispettivi, huwa xieraq li l-perjodu ta’ sentejn għall-programmi kkonċernati jkun estiż, filwaqt li titnaqqas ir-rata ta’ kontribuzzjoni finanzjarja mill-Unjoni għal dawn il-miżuri għal 45 % tan-nefqa eliġibbli għat-tielet sena u għal 40 % għar-raba’ sena ta’ dawn il-programmi.
            
         
               (23)
            
            
               Il-kontribuzzjoni finanzjarja tal-Unjoni li tlaħħaq sa 50 % tan-nefqa eliġibbli għandha għaldaqstant tapplika għall-Ġermanja, Baden-Württemberg, id-Diabrotica virgifera, id-distrett rurali ta’ Breisgau-Hochschwarzwald u l-belt ta’ Freiburg, id-distrett rurali ta’ Rastatt u d-distrett urban ta’ Baden-Baden (2011), il-Ġermanja, id-Diabrotica virgifera, Hessen (2011), il-Ġermanja, id-Diabrotica virgifera, Nordrhein Westfalen (2011), Franza, l-Anoplophora glabripennis, (bejn Novembru 2011 u Diċembru 2012), l-Italja, l-Emilia-Romagna, is-Pseudomonas syringae pv. Actinidiae l-provinċji ta’ Bologna, Ferrara, Ravenna u Forlì-Cesena (2011), il-Pajjiżi l-Baxxi, l-Anoplophora glabripennis, iż-żona ta’ Almere (bejn Novembru 2010 u Diċembru 2011).
            
         
               (24)
            
            
               Il-kontribuzzjoni finanzjarja mill-Unjoni li tlaħħaq sa 45 % tan-nefqa eliġibbli għandha għaldaqstant tapplika għal dawn il-programmi: il-Ġermanja, Nordrhein-Westfalen, l-Anoplophora glabripennis (2011), il-Ġermanja, Baden-Württemberg, id-Diabrotica virgifera, id-distretti rurali ta’ Emmendingen, Konstanz, u Lörrach (2011), Spanja, il-Catalonia, il-Pomacea insularum (2012), Spanja, Galicia, il-Bursaphelenchus xylophilus (2012), Franza, ir-Reġjun PACA, ir-Rhynchophorus ferrugineus (bejn Settembru 2011 u Settembru 2012, Ċipru, ir-Rhynchophorus ferrugineus (2012) u l-Portugall, il-Bursaphelenchus xylophilus, iż-żona ta’ Setubal (2012) billi l-miżuri kkonċernati diġà ġew soġġetti għal kontribuzzjoni finanzjarja mill-Unjoni skont id-Deċiżjoni tal-Kummissjoni 2010/772/UE (3) (il-Ġermanja, id-Diabrotica virgifera, Franza, l-Italja, Ċipru) u/jew id-Deċiżjoni ta’ Implimentazzjoni tal-Kummissjoni 2011/868/UE (4) (il-Ġermanja, l-Italja, Spanja, il-Portugall) għall-ewwel sentejn tal-implimentazzjoni tagħhom.
            
         
               (25)
            
            
               Barra minn hekk, kontribuzzjoni mill-Unjoni li tlaħħaq sa 40 % għandha tapplika għar-raba’ sena ta’ dawn il-programmi: Spanja, Extremadura, il-Bursaphelenchus xylophilus, it-tifqigħa tal-2008 (2012), l-Italja, Veneto, l-Anoplophora glabripennis (2012), il-Portugall, il-Bursaphelenchus xylophilus (2012), iż-żona tal-Portugall kontinentali bl-eċċezzjoni taż-żona ta’ Setubal li oriġinarjament kienet infestata fl-1999, billi l-miżuri ġew soġġetti għal kontribuzzjoni finanzjarja tal-Unjoni skont id-Deċiżjoni tal-Kummissjoni 2009/996/UE (5), id-Deċiżjoni 2010/772/UE u d-Deċiżjoni ta’ Implimentazzjoni 2011/868/UE għall-ewwel tliet snin tal-implimentazzjoni tagħhom.
            
         
               (26)
            
            
               Skont il-konklużjonijiet tal-missjoni tal-awditjar fil-Portugall bejn id-19 u t-28 ta’ Marzu 2012 tal-Uffiċċju Alimentari u Veterinarju tal-Kummissjoni, 85 % biss tas-siġar koniferi ospitanti infettati min-nematodu tal-injam tal-arżnu jew li juru xi sintomi ta’ mard, twaqqgħu u nqerdu fl-1 ta’ April 2012 u dan jirrappreżenta sottoimplimentazzjoni ta’ 15 %. Barra minn hekk, it-teħid ta’ kampjun u l-ittestjar tas-siġar koniferi suspettużi kienu applikati b’intensità ta’ madwar 1 %, rata ħafna aktar baxxa minn dak li tistipula d-Deċiżjoni tal-Kummissjoni 2006/133/KE tat-13 ta’ Frar 2006 li teħtieġ li l-Istati Membri temporanjament jieħdu miżuri kontra t-tixrid tal-Bursaphelenchus xylophilus (Steiner et Buhrer) Nickle et al. (in-nematodu tal-pini) f’dak li jirrigwardja żoni fil-Portugall, apparti minn dawk li fihom huwa magħruf li ma jeżistix (6).
            
         
               (27)
            
            
               Fid-dawl ta’ dan, il-livell tan-nefqa eliġibbli fit-talba li għandha x’taqsam mal-miżuri fil-Portugall kontinentali, bl-eċċezzjoni taż-żona ta’ Setubal li kienet oriġinarjament infestata, għandu jitnaqqas fir-rigward tal-ispiża għat-twaqqigħ tas-siġar koniferi u l-ispejjeż tat-testijiet fil-laboratorju mwettqin mill-Awtorità Nazzjonali tal-Forestrija. Meta tqis li fl-2011 it-twaqqigħ tas-siġar u l-intensità tal-ittestjar diġà ma kinux qed jiġu implimentati kif xieraq, fl-2012 għandu jkun hemm tnaqqas akbar mil-livell ta’ sottoimplimentazzjoni. Għaldaqstant, għandu jiġi applikat tnaqqis ta’ 25 % għan-nefqa involuta fit-twaqqigħ tas-siġar u l-attivitajiet tal-ittestjar ma għandhomx ikunu eliġibbli.
            
         
               (28)
            
            
               Barra minn hekk, skont il-konklużjonijiet tal-verifika finanzjarja mill-Kummissjoni tal-ispiża tat-trattamenti bis-sħana tal-injam u l-materjal għall-ippakkjar tal-injam fil-Portugall, l-ispiża ta’ kull unità għal kull palit ekwivalenti għandu jkun ta’ EUR 0,30 minflok dak ta’ EUR 0,43. Għaldaqstant, l-ammont ta’ nefqa eliġibbli għal dawk il-miżuri għat-trattamenti bis-sħana għandu jkun adattat fiż-żewġ dossjers introdotti mill-Portugall sabiex jiġu riflessi dawk il-konklużjonijiet.
            
         
               (29)
            
            
               Skont l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (7), il-miżuri tas-saħħa tal-pjanti huma ffinanzjati mill-Fond Agrikolu Ewropew ta’ Garanzija. Għall-finijiet tal-kontroll finanzjarju ta’ dawn il-miżuri, għandhom japplikaw l-Artikoli 9, 36 u 37 tar-Regolament imsemmi hawn fuq.
            
         
               (30)
            
            
               Skont l-Artikolu 75 tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (8) u l-Artikolu 90(1) tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (9), l-impenn tan-nefqa mill-baġit tal-Unjoni għandu jiġi ppreċedut minn deċiżjoni ta’ finanzjament adottata mill-istituzzjoni li lilha jkunu ġew iddelegati s-setgħat, filwaqt li jiġu stipulati l-elementi essenzjali tal-azzjoni li tinvolvi n-nefqa.
            
         
               (31)
            
            
               Id-deċiżjoni preżenti tikkostitwixxi deċiżjoni ta’ finanzjament għan-nefqa mressqa fit-talbiet ta’ kofinanzjament ippreżentati mill-Istati Membri.
            
         
               (32)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Abbażi tal-informazzjoni u d-dokumenti ppreżentati mill-Istati Membri u analizzati mill-Kummissjoni, l-allokazzjoni ta’ kontribuzzjoni finanzjarja mill-Unjoni għall-2012 biex tiġi koperta n-nefqa mġarrba mill-Ġermanja, Spanja, Franza, l-Italja, Ċipru, Malta, il-Pajjiżi l-Baxxi u l-Portugall, li għandha x’taqsam mal-miżuri meħtieġa kif inhu speċifikat fl-Artikolu 23(2)(a), (b) u (c) tad-Direttiva 2000/29/KE u meħudin bl-għan li jkunu miġġielda l-organiżmi milqutin mill-programmi ta’ eradikazzjoni jew trażżin elenkati fl-Anness, hija b’dan approvata.
   Artikolu 2
   L-ammont totali tal-kontribuzzjoni finanzjarja mill-Unjoni msemmija fl-Artikolu 1 hija ta’ EUR 7 271 741,06. L-ammonti massimi tal-kontribuzzjoni finanzjarja mill-Unjoni għal kull programm għandha tkun kif inhu indikat fl-Anness.
   Artikolu 3
   Il-kontribuzzjoni finanzjarja mill-Unjoni kif stabbilit fl-Anness għandha titħallas skont il-kundizzjonijiet li ġejjin:
   
               (a)
            
            
               l-Istat Membru kkonċernat ikun ippreżenta evidenza tal-miżuri meħudin skont id-dispożizzjonijiet stabbiliti fir-Regolament (KE) Nru 1040/2002
            
         
               (b)
            
            
               l-Istat Membru kkonċernat ikun ippreżenta talba għall-ħlas lill-Kummissjoni, skont l-Artikolu 5 tar-Regolament (KE) Nru 1040/2002.
            
         Il-ħlas tal-kontribuzzjoni finanzjarja huwa mingħajr ħsara għall-verifiki mill-Kummissjoni skont it-tieni paragrafu tal-Artikolu 23(8), l-Artikolu 23(10), u l-Artikolu 24 tad-Direttiva 2000/29/KE.
   Artikolu 4
   Din id-Deċiżjoni hija indirizzata lir-Repubblika Federali tal-Ġermanja, lir-Renju ta’ Spanja, lir-Repubblika ta’ Franza, lir-Repubblika tal-Italja, lir-Repubblika ta’ Ċipru, lir-Renju tal-Pajjiżi l-Baxxi u lir-Repubblika tal-Portugall.
   
      Magħmul fi Brussell, l-14 ta’ Diċembru 2012.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  ĠU L 157, 15.6.2002, p. 38.
   
      (3)  ĠU L 330, 15.12.2010, p. 9.
   
      (4)  ĠU L 341, 22.12.2011, p. 57.
   
      (5)  ĠU L 339, 22.12.2009, p. 49.
   
      (6)  ĠU L 52, 23.2.2006, p. 34.
   
      (7)  ĠU L 209, 11.8.2005, p. 1.
   
      (8)  ĠU L 248, 16.9.2002, p. 1.
   
      (9)  ĠU L 357, 31.12.2002, p. 1.
   
      ANNESS
      
         PROGRAMMI TA’ ERADIKAZZJONI/TRAŻŻIN
      
      
         Taqsima I
      
      
         Programmi li għalihom il-kontribuzzjoni finanzjarja mill-Unjoni hija ta’ 50 % tan-nefqa eliġibbli
      
      
                  (EUR)
               
            
                  Stat Membru
               
               
                  Organiżmi ta’ ħsara miġġielda
               
               
                  Pjanti milquta
               
               
                  Sena
               
               
                  a
               
               
                  Nefqa eliġibbli
               
               
                  Kontribuzzjoni massima mill-Unjoni Għal kull programm
               
            
                  il-Ġermanja, Nordrhein-Westfalen
               
               
                  
                     Diabrotica virgifera
                  
               
               
                  
                     Zea mays
                  
               
               
                  08.2010 -09.2011
               
               
                  1 u 2
               
               
                  133 400,32 
               
               
                  66 700,16 
               
            
                  il-Ġermanja, Hessen
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  1
               
               
                  55 374,84 
               
               
                  27 687,42 
               
            
                  il-Ġermanja, Baden-Württember, id-distrett rurali ta’ Rastatt u d-distrett urban ta’ Baden-Baden (l-ewwel sena tal-miżuri), Breisgau-Hochschwarzwald u l-belt ta’ Freiburg (it-tieni sena tal-miżuri)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  1 jew 2
               
               
                  31 750,29 
               
               
                  15 875,14 
               
            
                  Spanja, Extremadura (it-tifqigħa tal-2012)
               
               
                  
                     Bursaphelenchus xylophilus
                  
               
               
                  Siġar koniferi
               
               
                  2012
               
               
                  1
               
               
                  1 081 399,69 
               
               
                  540 699,84 
               
            
                  Franza, Alsace
               
               
                  
                     Anoplophora glabripennis
                  
               
               
                  Bosta speċijiet ta’ siġar
               
               
                  11.2011-12.2012
               
               
                  1 u 2
               
               
                  213 993,15 
               
               
                  106 996,57 
               
            
                  l-Italja, Emilia-Romagna (il-provinċji ta’ Bologna, Ferrara, Ravenna u Forlì-Cesena)
               
               
                  
                     Pseudomonas syringae pv. actinidiae
                  
               
               
                  
                     Actinidia sp.
                  
               
               
                  2011
               
               
                  2
               
               
                  152 330,13 
               
               
                  76 165,06 
               
            
                  il-Pajjiżi l-Baxxi, iż-żona ta’ Almere
               
               
                  
                     Anoplophora glabripennis
                  
               
               
                  Bosta speċijiet ta’ siġar
               
               
                  11.2010 -12.2011
               
               
                  1 u 2
               
               
                  583 436 
               
               
                  291 718 
               
            
         Taqsima II
      
      
         Programmi li r-rati tagħhom ta’ kontribuzzjoni finanzjarja mill-Unjoni jvarjaw, fl-applikazzjoni tal-prinċipju tad-digressività
      
      
                  (EUR)
               
            
                  Stat Membru
               
               
                  L-organiżmi ta’ ħsara miġġielda
               
               
                  Il-pjanti jew il-prodotti tal-pjanti milquta
               
               
                  Is-sena
               
               
                  a
               
               
                  Nefqa eliġibbli
               
               
                  Rata (%)
               
               
                  Il-kontribuzzjoni massima mill-Unjoni
               
            
                  il-Ġermanja, Nordrhein-Westfalen
               
               
                  
                     Anoplophora glabripennis
                  
               
               
                  Bosta speċijiet ta’ siġar
               
               
                  08.2010 -09.2011
               
               
                  3
               
               
                  207 314,64 
               
               
                  45 
               
               
                  93 291,58 
               
            
                  il-Ġermanja, Baden-Württemberg, id-distrett rurali ta’ Emmendingen, Lörrach, Konstanz
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  3
               
               
                  33 675,54 
               
               
                  45 
               
               
                  15 153,99 
               
            
                  Spanja, Catalonia
               
               
                  
                     Pomacea insularum
                  
               
               
                  
                     Oryza sativa
                  
               
               
                  2012
               
               
                  3
               
               
                  1 914 477,44 
               
               
                  45 
               
               
                  861 514,84 
               
            
                  Spanja, Extremadura (it-tifqigħa tal-2008)
               
               
                  
                     Bursaphelenchus xylophilus
                  
               
               
                  Siġar koniferi
               
               
                  2012 (bejn Jannar u Ottubru)
               
               
                  4
               
               
                  316 519,91 
               
               
                  40 
               
               
                  126 607,96 
               
            
                  Spanja, Galicia
               
               
                  
                     Bursaphelenchus xylophilus
                  
               
               
                  Siġar koniferi
               
               
                  2012
               
               
                  3
               
               
                  1 652 201,49 
               
               
                  45 
               
               
                  743 490,67 
               
            
                  Franza, ir-Reġjun PACA
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  Minn Settembru 2011 sa Settembru 2012
               
               
                  3
               
               
                  421 173,40 
               
               
                  45 
               
               
                  189 528,03 
               
            
                  l-Italja, il-Veneto (iż-żona ta’ Cornuda)
               
               
                  
                     Anoplophora glabripennis
                  
               
               
                  Bosta speċijiet ta’ siġar
               
               
                  2012
               
               
                  4
               
               
                  281 945 
               
               
                  40 
               
               
                  112 778 
               
            
                  Ċipru
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2012
               
               
                  3
               
               
                  299 814 
               
               
                  45 
               
               
                  134 916,30 
               
            
                  il-Portugall, il-Portugall kontinentali, żona ‘il barra miż-żona ta’ Setubal
               
               
                  
                     Bursaphelenchus xylophilus
                  
               
               
                  Siġar koniferi
               
               
                  2012 (bejn Jannar u Ġunju)
               
               
                  4
               
               
                  Il-miżuri 1,2,3,4,5,9
               
               
                  40 
               
               
                  Il-miżuri 1,2,3,4,5,9
               
            
                  1 473 813,32 
               
               
                  589 525,32 
               
            
                  Il-miżura 6 (ittestjar-teħid ta’ kampjun)
               
               
                  Il-miżura 6 (ittestjar-teħid ta’ kampjun)
               
            
                  0 
               
               
                  0 
               
            
                  Il-miżura 7 (miżuri HT) jiġifieri 16 800 000  palit ekwivalenti bi EUR 0,30
               
               
                  Il-miżura 7 (miżuri HT)
               
            
                  5 040 000 
               
               
                  2 016 000 
               
            
                  Il-miżura 8 (twaqqigħ tas-siġar), jiġifieri tnaqqis għal 75 % ta’ 1 894 606,34 
               
               
                  Il-miżura 8 (twaqqigħ tas-siġar)
               
            
                  1 420 954,75 
               
               
                  568 381,90 
               
            
                  
                     
                        Total
                     
                  
               
               
                  
                     
                        Total
                     
                  
               
            
                  7 934 768,07 
               
               
                  3 173 907,23 
               
            
                  il-Portugall, iż-żona ta’ Setubal, miżuri ta’ trattamenti bis-sħana
               
               
                  
                     Bursaphelenchus xylophilus
                  
               
               
                  Injam u materjal għall-ippakkjar tal-injam
               
               
                  2012
               
               
                  3
               
               
                  Il-miżuri 1 u 2
               
               
                  45 
               
               
                  Il-miżuri 1 u 2
               
            
                  9 582,92 
               
               
                  4 312,31 
               
            
                  Il-miżura 3 (miżuri HT) jiġifieri 5 114 059  palit ekwivalenti bi EUR 0,30
               
               
                  Il-miżura 3 (miżuri HT)
               
            
                  1 534 217,70 
               
               
                  690 397,96 
               
            
                  
                     
                        Total
                     
                  
               
               
                  
                     
                        Total
                     
                  
               
            
                  1 543 800,62 
               
               
                  694 710,27 
               
            
         Kontribuzzjoni totali mill-Unjoni: 7 271 741,06
      
      
         Spjegazzjoni:
      
      —   a= sena ta’ implimentazzjoni tal-programm ta’ eradikazzjoni.